ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องเงื่อนไขรัฐมนตรีว่าการกระทรวงเกษตรและสหกรณ์ออกตามความในพระราชบัญญัติการประมงพ.ศ. ๒๔๙๐ว่าด้วยการทำการประมงนอกน่านน้ำไทย(ฉบับที่ ๒) พ.ศ. ๒๕๓๑ อาศัยอำนาจตามความในมาตรา ๑๖วรรคสองแห่งพระราชบัญญัติการประมง พ.ศ. ๒๔๙๐ รัฐมนตรีว่าการกระทรวงเกษตรและสหกรณ์กำหนดเงื่อนไขไว้ ดังต่อไปนี้ก. บทบัญญัติทั่วไป ข้อ ๑ ให้ยกเลิกประกาศเรื่องเงื่อนไขรัฐมนตรีว่าการกระทรวงเกษตรและสหกรณ์ ออกตามความในพระราชบัญญัติการประมงพ.ศ. ๒๔๙๐ ว่าด้วยการทำการประมงในบริเวณที่จับสัตว์น้ำซึ่งประเทศไทยได้ตกลงกับประเทศอื่น(ฉบับที่ ๑) พ.ศ. ๒๕๒๒ข้อ ๒[๑] ประกาศฉบับนี้ให้มีผลใช้บังคับเมื่อพ้นกำหนด๓๐ วันนับตั้งแต่วันประกาศในราชกิจจานุเบกษาเป็นต้นไปข้อ ๓ เงื่อนไขฉบับนี้จะใช้บังคับต่อเมื่อความตกลงที่มีข้อกำหนดให้ชาวประมงในประเทศไทยไปทำการประมงในที่จังสัตว์น้ำซึ่งอยู่ในบริเวณน่านน้ำตามข้อตกลงโดยชอบด้วยกฎหมาย ธรรมเนียมประเพณีสนธิสัญญาหรือโดยประการใดระหว่างรัฐบาลหรือเอกชนไทยกับรัฐบาล หรือเอกชนของประเทศอื่น มีผลใช้บังคับแล้วข้อ ๔ อาชญาบัตรตามเงื่อนไขฉบับนี้ให้ใช้ได้เฉพาะเรือประมงซึ่งระบุชื่อไว้ในอาชญาบัตร และทำการประมงได้เฉพาะแต่ในประเทศหรือบริเวณที่ระบุไว้ในอาชญาบัตรเท่านั้นข้อ ๕ ให้อธิบดีกรมประมงมีอำนาจกำหนดชนิดขนาด จำนวนเรือประมง และเครื่องมือทำการประมงที่จะทำการประมงในบริเวณที่จับสัตว์น้ำตามที่ได้มีข้อตกลงไว้ในข้อ๓ข้อ ๖ ให้อธิบดีกรมประมงมีอำนาจกำหนดหมายเลขทะเบียนอาชญาบัตรเพื่อประโยชน์ในการควบคุมการประมงในบริเวณที่จับสัตว์น้ำตามที่ได้มีข้อตกลงไว้ในข้อ ๓ข้อ ๗ ให้อธิบดีกรมประมงมีอำนาจกำหนดระยะเวลาตามที่เห็นสมควรเพื่อให้ชาวประมงมายื่นคำขอรับอาชญาบัตรตามเงื่อนไขฉบับนี้ข้อ ๘ ให้อธิบดีกรมประมงมีอำนาจกำหนดให้ผู้ยื่นคำขอรับอาชญาบัตรตามเงื่อนไขฉบับนี้แนบหนังสือรับรองจากสมาคมการประมงนอกน่านน้ำไทยหรือสมาคมการประมงแห่งประเทศไทยว่าผู้ขอรับอาชญาบัตรได้รับสิทธิทำการประมงตามที่ได้มีข้อตกลงไว้ในข้อ๓ มาพร้อมกับคำขอรับอาชญาบัตรด้วยข้อ ๙ บุคคลที่ได้รับอาชญาบัตรตามเงื่อนไขฉบับนี้จะต้องปฏิบัติตามกฎ ประกาศหรือข้อกำหนดของรัฐบาลหรือเอกชนของประเทศอื่นที่ได้มีความตกลงทางการประมงกับรัฐบาลหรือเอกชนไทยเกี่ยวกับการทำการประมงในบริเวณที่จับสัตว์น้ำตามความตกลงนั้นข. คุณสมบัติ ข้อ ๑๐ ผู้ที่ประสงค์จะขอรับอาชญาบัตรเพื่อทำการประมงในที่จับสัตว์น้ำซึ่งรัฐบาลหรือเอกชนไทยได้ทำความตกลงกับรัฐบาลหรือเอกชนของประเทศอื่นต้องเป็นบุคคลซึ่งมีสัญชาติไทยและมีภูมิลำเนาอยู่ในประเทศไทยในกรณีที่ผู้ยื่นคำขอเป็นนิติบุคคลนิติบุคคลนั้นต้องจดทะเบียนตามกฎหมายไทยและมีภูมิลำเนาอยู่ในประเทศไทยทั้งจะต้องไม่ขัดต่อพระราชบัญญัติว่าด้วยสิทธิการประมงในเขตการประมงไทย พ.ศ. ๒๔๘๒ข้อ ๑๑ ผู้ยื่นคำขอต้องเป็นเจ้าของเรือประมงหรือได้รับมอบหมายเป็นหนังสือจากเจ้าของเรือประมงและเรือประมงดังกล่าวต้องจดทะเบียนในประเทศไทยพร้อมทั้งได้รับอนุญาตให้ใช้เรือจากกรมเจ้าท่าแล้วข้อ ๑๒ ผู้ควบคุมเรือประมงและคนประจำเรือต้องมีความสามารถในการปฏิบัติหน้าที่ตามที่กรมเจ้าท่าได้กำหนดไว้ค. วิธีการ ข้อ ๑๓ ผู้ยื่นคำขอรับอาชญาบัตรตามเงื่อนไขฉบับนี้ต้องยื่นคำขอรับอาชญาบัตรตามแบบ ๐๐๑ ท้ายเงื่อนไขฉบับนี้ พร้อมด้วยหลักฐานต่าง ๆตามที่ระบุไว้ในแบบนั้น ต่ออธิบดีกรมประมงหรือผู้ที่ได้รับมอบหมายภายในระยะเวลาที่กำหนดตามข้อ ๗ ในกรณีที่มีอาชญาบัตรฉบับเดิมสำหรับเครื่องมือชนิดนั้นก็ให้แนบไปด้วยและถ้าผู้ยื่นคำขอประสงค์จะให้บุคคลใดในครอบครัวหรือลูกจ้างมีสิทธิใช้เครื่องมือนั้นด้วยก็ให้ระบุชื่อไว้ในคำขอนั้นข้อ ๑๔ เมื่อพ้นกำหนดระยะเวลาที่กำหนดตามข้อ ๗แล้ว และมีจำนวนผู้มายื่นคำขอรับอาชญาบัตรไม่เกินจำนวนที่กำหนดไว้ตามข้อ ๕ให้อธิบดีกรมประมงหรือผู้ที่ได้รับมอบหมายออกอาชญาบัตรตามลำดับที่ยื่นคำขอหากผู้ยื่นคำขอรับอาชญาบัตรมีจำนวนเกินกว่าที่กำหนดไว้ตามข้อ ๕ อธิบดีกรมประมงจะใช้วิธีการคัดเลือกตามที่เห็นสมควรก็ได้ข้อ ๑๕ เมื่อพิจารณาเห็นสมควรอนุญาตให้ผู้ยื่นคำขอรับอาชญาบัตรรายใดเป็นผู้ได้รับอาชญาบัตรแล้วให้อธิบดีกรมประมงหรือผู้ที่ได้รับมอบหมายเรียกเก็บเงินอากรและออกอาชญาบัตรตามแบบ๐๐๒ ท้ายเงื่อนไขฉบับนี้ให้ในอาชญาบัตรนั้นต้องมีลายมือชื่อของอธิบดีกรมประมงพร้อมประทับตราเครื่องหมายของกรมประมงหรือผู้ที่ได้รับมอบหมายเป็นผู้อนุญาตข้อ ๑๖ เมื่อผู้รับอาชญาบัตรผู้ใดประสงค์จะขอสลักหลังอาชญาบัตรเพื่อตัดทอนหรือเพิ่มเติมบุคคลในครอบครัว หรือลูกจ้างให้เป็นผู้มีสิทธิทำการประมงโดยใช้เครื่องมือดังกล่าวให้ยื่นคำขอต่ออธิบดีกรมประมงหรือประมงจังหวัด ณท่าเทียบเรือตามที่ระบุไว้ในอาชญาบัตรนั้น และให้อธิบดีกรมประมงหรือประมงจังหวัดดังกล่าวมีอำนาจพิจารณาสลักหลังอาชญาบัตรเพื่อการนี้ได้ข้อ ๑๗ ในกรณีที่อาชญาบัตรซึ่งออกให้ตามเงื่อนไขฉบับนี้สูญหายหรือชำรุดเสียหายในสาระสำคัญให้ผู้รับอาชญาบัตรยื่นคำขอรับใบแทนอาชญาบัตรต่ออธิบดีกรมประมงหรือผู้ที่ได้รับมอบหมายเมื่อได้สอบสวนเรียบร้อยแล้วให้อธิบดีหรือผู้ที่ได้รับมอบหมายดังกล่าวออกอาชญาบัตรให้ใหม่ โดยระบุข้อความอย่างเดียวกับอาชญาบัตรเดิมแต่ให้เขียนคำว่า ใบแทน ด้วยหมึกสีแดง ไว้ตอนบนและให้เรียกเก็บค่าธรรมเนียมสำหรับใบแทนตามอัตราที่ระบุไว้ในกฎกระทรวงข้อ ๑๘ เมื่อผู้รับอาชญาบัตรผู้ใดประสงค์จะดัดแปลงเรือประมงหรือเครื่องมือทำการประมงซึ่งได้ระบุไว้ในอาชญาบัตรตามเงื่อนไขฉบับนี้ให้ยื่นคำขอต่ออธิบดีกรมประมงหรือผู้ที่ได้รับมอบหมายและให้อธิบดีหรือผู้ที่ได้รับมอบหมายดังกล่าวมีอำนาจพิจารณาอนุญาตได้ตามที่เห็นสมควรข้อ ๑๙ เมื่อผู้รับอาชญาบัตรประสงค์จะเปลี่ยนแปลงเครื่องมือทำการประมงให้แตกต่างไปจากที่ได้รับอนุญาตไว้ให้ยื่นคำขอเปลี่ยนแปลงนั้นโดยใช้แบบการยื่นคำขอรับอาชญาบัตรตามข้อ ๑๓ข้อ ๒๐ ในกรณีที่เรือประมงซึ่งได้ระบุไว้ในอาชญาบัตรลำใดชำรุดหรือสูญหายจนกรมเจ้าท่าจำหน่ายออกจากทะเบียนหรือไม่ออกใบอนุญาตให้ใช้เรือแล้ว ผู้นั้นมีสิทธิขอใช้เรือประมงลำใหม่ที่มีขนาดเรือและจำนวนเครื่องมือตามที่อธิบดีกรมประมงหรือผู้ที่ได้รับมอบหมายเห็นสมควรข้อ ๒๑ ในกรณีที่ผู้รับอาชญาบัตรผู้ใดประสงค์จะโอนอาชญาบัตรให้แก่ผู้อื่นให้ยื่นคำขอเป็นหนังสือต่ออธิบดีกรมประมงหรือผู้ที่ได้รับมอบหมายพร้อมทั้งแสดงหลักฐานว่า ผู้รับโอนมีคุณสมบัติถูกต้องครบถ้วนตามเงื่อนไขฉบับนี้และพร้อมที่จะประกอบกิจการของผู้โอนต่อไปได้เมื่ออธิบดีหรือผู้ที่ได้รับมอบหมายดังกล่าวพิจารณาคำขอพร้อมหลักฐานแล้วเห็นสมควรอนุญาตให้โอนอาชญาบัตรได้ ก็ให้ผู้โอนส่งมอบอาชญาบัตรเพื่อบันทึกการเปลี่ยนแปลงชื่อผู้รับโอนไว้ในอาชญาบัตรนั้น และส่งมอบให้ผู้รับโอนต่อไปเมื่อผู้รับโอนได้รับอาชญาบัตรที่ระบุชื่อตนไว้แล้ว จึงจะมีสิทธิทำการประมงต่อไปได้เท่าบุคคลที่ตนแทนง.หน้าที่ของผู้รับอาชญาบัตร ข้อ ๒๒ ผู้รับอาชญาบัตรตามเงื่อนไขฉบับนี้ต้องปฏิบัติตามเงื่อนไขที่กำหนดไว้ในอาชญาบัตรทุกประการ หากผู้รับอาชญาบัตรผู้ใดฝ่าฝืนเงื่อนไขแม้เพียงข้อหนึ่งข้อใดให้อธิบดีกรมประมงหรือผู้ที่ได้รับมอบหมายมีอำนาจพิจารณาเพิกถอนอาชญาบัตรนั้นได้อาชญาบัตรที่ถูกเพิกถอนแล้วให้เรียกเก็บทันทีและให้แจ้งให้ส่วนราชการที่เกี่ยวข้องทราบด้วยข้อ ๒๓ ในกรณีที่ผู้รับอาชญาบัตรผู้ใดตายให้ทายาทหรือผู้รับพินัยกรรม หรือผู้จัดการมรดกแจ้งต่ออธิบดีกรมประมงหรือประมงจังหวัดที่ใกล้เคียงโดยเร็วแต่ต้องไม่ช้ากว่า ๖๐ วัน เพื่อแสดงเจตนาว่าประสงค์จะประกอบกิจการต่อไปหรือจะโอนอาชญาบัตร หากพ้นกำหนดนี้แล้วให้นำความในข้อ๒๒ มาใช้บังคับ โดยอนุโลมข้อ ๒๔ อาชญาบัตรที่ออกให้ตามเงื่อนไขฉบับนี้ให้สิ้นอายุลงในวันที่๓๑ มีนาคม ของทุกปีการขอต่ออายุอาชญาบัตรตามเงื่อนไขฉบับนี้ให้เป็นไปตามหลักเกณฑ์วิธีการที่อธิบดีกรมประมงกำหนด แต่ทั้งนี้ จะต่ออายุอาชญาบัตรให้แก่ผู้ซึ่งเคยถูกเพิกถอนอาชญาบัตรมาแล้วยังไม่ครบสามปีนับแต่วันที่ถูกเพิกถอนอาชญาบัตรหาได้ไม่ให้ไว้ ณ วันที่ ๒๙ มกราคม พ.ศ. ๒๕๓๑ประยุทธ์ ศิริพานิชย์รัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงเกษตรและสหกรณ์จุฑามาศ/ปรับปรุง๑๘ สิงหาคม ๒๕๕๘[๑] ราชกิจจานุเบกษาเล่ม ๑๐๕/ตอนที่ ๒๖/หน้า ๓๐/๑๖ กุมภาพันธ์ ๒๕๓๑